ന്യൂ മില്ലേനിയം സ്കൂളിന് നൂറുശതമാനം വിജയം മനാമ: സി.ബി.എസ്.ഇ 12ാം ക്ലാസ് പരീക്ഷയില് ന്യൂ മില്ലേനിയം സ്കൂളിന് നൂറു ശതമാനം വിജയം. 135 വിദ്യാര്ഥികളാണ് സ്കൂളില്നിന്ന് പരീക്ഷ എഴുതിയത്. 85 പേര് 90 ശതമാനത്തിന് മുകളില് മാര്ക്ക് നേടി. 133 വിദ്യാര്ഥികള്ക്കും ഡിസ്റ്റിങ്ഷന് ലഭിച്ചു. 71 വിദ്യാര്ഥികള് എല്ലാ വിഷയങ്ങളിലും എ ഗ്രേഡോടെ മികവ് പുലര്ത്തി.ദേവാന്ഷ് കുമാര്, സംഗ്രില ഓജ 98.4 ശതമാനം, തുഷ്യ കല്പാട 98.2 ശതമാനം, ലെഹര് ഗുപ്ത 98 ശതമാനം എന്നിവരാണ് സ്കൂള് ടോപ്പര്മാര്. സയന്സ് സ്ട്രീമില് പരീക്ഷ എഴുതിയ 85 വിദ്യാര്ഥികളില് 58 പേര് 90 ശതമാനത്തിന് മുകളില് മാര്ക്ക് നേടി. 46 വിദ്യാര്ഥികള് എല്ലാ വിഷയങ്ങളിലും എ ഗ്രേഡ് കരസ്ഥമാക്കി. കൊമേഴ്സ് സ്ട്രീമില് 40 വിദ്യാര്ഥികളില് 19 പേര് 90 ശതമാനത്തിന് മുകളില് മാര്ക്ക് നേടി. 22 പേര് എല്ലാ വിഷയങ്ങളിലും എ ഗ്രേഡ് സ്വന്തമാക്കി. ഹ്യുമാനിറ്റീസ് സ്ട്രീമില് 10ല് എട്ട് പേര്ക്കും 90 ശതമാനത്തിന് മുകളില് മാര്ക്ക് ലഭിച്ചു. മൂന്ന് പേര്ക്ക് എല്ലാ വിഷയങ്ങളിലും എ ഗ്രേഡ് ലഭിച്ചു. സയന്സ് സ്ട്രീമില് ദേവാന്ഷ് കുമാറും സംഗ്രില ഓജയും 98.4 ശതമാനം സ്കൂളില് ഒന്നാമതെത്തി. കൊമേഴ്സ് സ്ട്രീമില് ലെഹര് ഗുപ്ത 98 ശതമാനം മാര്ക്കോടെ ടോപ് സ്കോററായി. ഹ്യുമാനിറ്റീസ് സ്ട്രീമില് 95.4 ശതമാനം മാര്ക്ക് നേടിയ ആഫ്രീന് മുഹമ്മദ് ആസിഫ് ഒന്നാമതെത്തി.